###### Vabaühenduste manifest 2013 kohalikel valimistel

(vabaühenduste liidu EMSLi kureerimisel kokku pandud ja 2013 oktoobris valitud volikogudele üle antud) Manifest sisaldab seitset head mõtet, kuidas kohalikud omavalitsused koos oma vabakonnaga harmoonilises kooselus ühist elu paremaks saavad teha. Soovitused on tegelikult lihtsad: hoidke sidet kogukondade ja vabaühendustega; võimu teostamine olgu läbipaistev ja avatud; kaasake rohkem, targalt ja tulemuslikumalt; toetage sotsiaalset ettevõtlust ja kogukonnateenuseid; tehke koostööd vabaühendustega avalike teenuste arendamisel; tagage eelarves raha vabaühenduste toetamiseks; innustage noorte osalust ja omaalgatust, et kodukohast hoolivaid kodanikke saaks rohkem. Iga soovituse juures on ka head näited.

- 1. Hoidke sidet kogukondade ja vabaühendustega
- 2. Võimu teostamine olgu läbipaistev ja avatud
- 3. Kaasake rohkem, targalt ja tulemuslikumalt
- 4. Toetage sotsiaalset ettevõtlust ja kogukonnateenuseid
- 5. Tehke koostööd vabaühendustega avalike teenuste arendamisel
- 6. Tagage eelarves raha vabaühenduste toetamiseks
- 7. Innustage noorte osalust ja omaalgatust, et kodukohast hoolivaid kodanikke saaks rohkem

Toetage õpilasesindusi ja noorteühinguid, noorte omaalgatust ja koolidemokraatiat, koolide ja vabaühenduste koostööd. Arutage omakandi noorteühingutega nende soovid läbi - tihti vajavad nad natuke juhendamist ja tunnustamist, et saada koos tegemisest ja osalemisest esimene demokraatiakogemus. Oma kogukonda väärtustavad noored on need, kes homme kohalikku elu edasi viivad. Nemad on ka homsed valijad.

####### Kuidas seda teha?

- • ootusi kohalikele omavalitsustele ning osaluse toetamisele kirjeldab Eesti • ootusi kohalikele omavalitsustele ning osaluse toetamisele kirjeldab Eesti Noorteühenduste Liidu KOV valimiste platvorm .

######## Vabaühenduste manifesti täistekst ja näited: www.ngo.ee/manifest

## Tallinna vabaühenduste ja linnaasutuste vaheline koostöö hea tava

######### (Linnalabori kureerimisel asumiseltside algatusest Linnaidee 2014. a alguseks valminud koostöölepe)

Tallinna vabaühenduste ja linnaasutuste vaheline koostöö hea tava on raamkokkulepe linnaseltside ja teiste vabaühenduste koostöö parandamiseks linnavalitsuse esindajatega. Koostöölepe kirjeldab koostööst tekkivaid kasusid ja paneb paika vastastikused kohustused ja õigused. Leppe koostamises osalesid Tallinna aktiivsed piirkonnaseltsid ja teised ühendused ning linnavalitsuse ametite ja linnavolikogu liikmed. Koostöö head tava on mõeldud ka teistele omavalitsustele, kus suhted vabaühendustega võiksid paremad olla. KOOSTÖÖ HEA TAVA Koostöö hea tava eesmärk on panna paika põhimõtted Tallinna Linnavolikogu ja Linnavalitsuse ning Tallinnas tegutsevate vabaühenduste vaheliseks koostööks. Heas tavas on selgitatud linnaasutuste ja vabaühenduste vastastikuseid õigusi ja kohustusi ning koostöö eri vorme.

- 1. Koostöö alused

1.1 Koostöö hea tava lähtub arusaamast, et Tallinna tasakaalustatud ja kestliku arengu nimel sünnivad kompetentsemad ja legitiimsemad otsused siis, kui linnaasutused ja vabaühendused teevad koostööd. 1.2 Vabaühendused on linnaasutustele strateegilisteks partneriteks, pakkudes asjatundlikkust probleemide kaardistamisel ja lahendusettepanekute tegemisel. 1.3 Linnaasutuste ja vabaühenduste vaheline koostöö tagab otsuste läbipaistvuse, paremate muutuste vastuvõtu ja soodustab otsuste rakendamist.

######## Koostöö hea tava tekst ja sünnilugu: www.linnaidee.ee/content/koostoo-hea-tava